**Kantatie 57** on Hämeenlinnasta Pälkäneelle kulkeva kantatie. Tien pituus on 31 kilometriä. Kantatie 57 lähtee Hämeenlinnan Tiiriöstä, jossa se risteää seututien 130 ja valtatien 3 kanssa. Tie jatkuu Hattulan kuntakeskuksen Parolan ohi entisen Hauhon kunnan länsiosien kautta Pälkäneen Kärväntälään, jossa se päättyy valtatien 12 risteykseen noin 10 kilometriä Pälkäneen keskustan kaakkoispuolella.

Tie on kaksikaistainen lukuun ottamatta lyhyttä nelikaistaista osuutta Hämeenlinnassa.

Vuonna 2021 tien keskimääräinen vuorokausiliikenne (KVL) oli 2 100–9 000 ajoneuvoa vuorokaudessa. Vilkkain osa oli Tiiriön ja Rahkoilan välinen osuus, jolla liikenne oli 7 200–9 000 ajoneuvoa vuorokaudessa. Rahkoilan ja Vermasvuoren välisellä osuudella liikenne oli 3 600 ajoneuvoa vuorokaudessa ja Vermasvuoren ja Kärväntälän välisellä osuudella 2 100–2 300 ajoneuvoa vuorokaudessa.

Reitti ja tieyhteydet
---------------------

Kantatie 57 Parolan pohjoispuolella.
* Hämeenlinna
	+ Tiiriö (st 130, vt 3 E12)
* Hattula
	+ Katinala
	+ Mierola
	+ Rahkoila
* (Hämeenlinna) (uudelleen)
	+ Vermasvuori
	+ Ilmoila
* Pälkäne
	+ Laitikkala (vt 12)

Historiaa
---------

Vuoden 1938 tienumerointijärjestelmässä kantatie 57 oli tie Huittisista Urjalan kautta Toijalaan. Valtateiden 2 ja 9 uudet linjaukset vähensivät tien liikenteellistä merkitystä, ja se lakkautettiin kantatienä vuonna 1972. Entisen kantatien osuus Huittisista Urjalaan on nykyisin seututie 230 ja pääosa Urjalan ja Toijalan välisestä osuudesta yhdystie 2847.

Hämeenlinnan ja Pälkäneen välinen tie oli vuoden 1938 tienumerointijärjestelmässä osa valtatietä 3. Valkeakosken kautta kulkeneen kolmostien linjauksen valmistuttua Hämeenlinnan ja Pälkäneen välinen tie jäi maantieksi 305, joka oli tuolloin kapea ja mutkainen soratie. Tietä parannettiin kuitenkin huomattavasti 1960- ja 1970-luvuilla. Kantatieksi 57 se nimettiin vuonna 1990. 
Ennen Hämeenlinnan ja Tampereen välisen moottoritien valmistumista kantatie 57 oli suosittu vaihtoehto ruuhkaiselle kolmostielle.

Lähteet
-------

* Kartta ilmakuvilla Fonecta.  Arkistoitu 10.4.2007. Viitattu 24.6.2009.

### Viitteet

1. ↑  Suomen Väylät -karttapalvelu (Valinta: Tieosoiteverkko, hallinnollinen luokka) Väylävirasto. Viitattu 21.8.2023.
2. ↑  Tiiriö (tien alkupiste) (sijainti maastokartalla) *Karttapaikka*. Helsinki:  Maanmittauslaitos. Viitattu 21.8.2023.
3. ↑  Suomen Väylät -karttapalvelu (Valinta: Liikennemäärät 2021) Väylävirasto. Viitattu 21.8.2023.
4. 1 2  Grönroos, Matti: Kantatie 57 *mattigronroos.fi*. Viitattu 21.8.2023.

Aiheesta muualla
----------------

* Kuvia tai muita tiedostoja aiheesta **Kantatie 57** Wikimedia Commonsissa

Liittymät Hämeenlinnasta Pälkäneelle

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|   |     **Tiiriöntie** (2+2) |
|  |   |  |  |   Parolantie  Parolantie | HämeenlinnaParola;   alkaa |
|  |   |  |  | TiiriönsuontiePitkäntanhuankatu |  |
|  |   |  |  |   Wartiamäentie |  |
|   |   **Pälkäneentie** (2+2) |
|  |  |  | Ojoisten eritasoliittymä |      | HelsinkiTampere |
|  |   |   |  | Paroistentie | Paroinen |
|   |   **Pälkäneentie** (1+1) |
|  |  |  | Paroisten eritasoliittymä |   Tampereentie | Ojoinen |
|  |   |   |  | Katinalantie | Katinala |
|  |  |  |  Hämeenlinnan ja Hattulan kunnanraja |  |  |
|  |   |   |  | Katinalantie | Katinala |
|  |   |   |  | Vanhankirkontie |  |
|  |   |  |  |   HattulantieVanhankirkontie | Parola- |
|  |   |  |  |   Tyrvännöntie  Aulangontie | Lepaa, TyrväntöAulanko |
|  |   |   |  | Hauhontaustantie | Hauhontaka |
|  |   |   |  | Ratontie | Lepaa |
|  |  |  |  Hattulan ja Hämeenlinnan kunnanraja |  |  |
|  |   |  |  |   Retulantie  Alvettulantie | RetulaAlvettula |
|  |  |  |  Kanta-Hämeen ja Pirkanmaan maakunnanraja Hämeenlinnan ja Pälkäneen kunnanraja |  |  |
|   |   **Hämeenlinnantie** (1+1) |
|  |  |  | Kyllön liittymä |   Lahdentie | LahtiTampere, Pälkäne;   päättyy |

Kantatiet 40–98
  |   |   |   |   |   |   |   |   |   |   |   |   |   |   |   |   |   |   |   |   |     
   |   |   |   |   |   |   |   |   |   |   |   |   |   |   |   |   |   |   |   |